CELEX: 32008L0045
Language: da
Date: 2008-04-04 00:00:00
Title: Kommissionens direktiv 2008/45/EF af 4. april 2008 om ændring af Rådets direktiv 91/414/EØF for så vidt angår udvidet anvendelse af aktivstoffet metconazol (EØS-relevant tekst)

5.4.2008   
            
            
               DA
            
            
               Den Europæiske Unions Tidende
            
            
               L 94/21
            
         
      KOMMISSIONENS DIREKTIV 2008/45/EF
   af 4. april 2008
   om ændring af Rådets direktiv 91/414/EØF for så vidt angår udvidet anvendelse af aktivstoffet metconazol
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 1, andet afsnit, andet led, og
   ud fra følgende betragtninger:
   
               (1)
            
            
               Ved Kommissionens direktiv 2006/74/EF (2) blev metconazol optaget som aktivstof i bilag I til direktiv 91/414//EØF.
            
         
               (2)
            
            
               I ansøgningen om optagelse af metconazol forelagde anmelderen BASF Aktiengesellschaft data om anvendelse af stoffet til svampebekæmpelse, som støttede den konklusion, at plantebeskyttelsesmidler, der indeholder metconazol, generelt kan forventes at opfylde sikkerhedskravene i artikel 5, stk. 1, litra a) og b), i direktiv 91/414/EØF. Metconazol blev derfor optaget i bilag I til direktiv 91/414//EØF med de særlige bestemmelser, at medlemsstaterne kun måtte tillade dette aktivstof anvendt som fungicid.
            
         
               (3)
            
            
               Anmelderen har nu ansøgt om en ændring af de særlige bestemmelser til — ud over svampebekæmpelse i forbindelse med visse landbrugsmæssige anvendelsesformål — også at omfatte anvendelse som plantevækstreguleringsmiddel. Til støtte for denne udvidelse af anvendelsesformålet forelagde anmelderen supplerende oplysninger.
            
         
               (4)
            
            
               Belgien har evalueret de oplysninger og data, som anmelderen forelagde. Belgien underrettede i oktober 2007 Kommissionen om, at det kan konkluderes, at den ønskede udvidelse af anvendelsesformålet ikke giver anledning til andre risici end dem, der allerede er taget i betragtning i de særlige bestemmelser vedrørende metconazol i bilag I til direktiv 91/414/EØF og i Kommissionens reviderede vurderingsrapport om dette stof, især fordi udvidelsen kun vedrører anvendelse i koncentrationer, som er mindre end dem, der er nødvendige til svampebekæmpelse, mens anvendelsesparametrene som fastsat i de særlige bestemmelser i bilag I til direktiv 91/414/EØF forbliver uændrede.
            
         
               (5)
            
            
               Det er derfor berettiget at ændre de særlige bestemmelser vedrørende metconazol.
            
         
               (6)
            
            
               Direktiv 91/414/EØF bør derfor ændres i overensstemmelse hermed.
            
         
               (7)
            
            
               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE DIREKTIV:
   Artikel 1
   Bilag I til direktiv 91/414/EØF ændres som angivet i bilaget til nærværende direktiv.
   Artikel 2
   Medlemsstaterne vedtager og offentliggør senest den 5. august 2008 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   De anvender disse bestemmelser fra den 6. august 2008.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 4. april 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 230 af 19.8.1991, s. 1. Senest ændret ved Kommissionens direktiv 2008/41/EF (EUT L 89 af 1.4.2008, s.12).
   
      (2)  EUT L 235 af 30.8.2006, s. 17.
   
      BILAG
      I bilag I til direktiv 91/414/EØF affattes række 136 således:
      
         
                     »136
                  
                  
                     Metconazol
                     CAS-nr. 125116-23-6 (ikke oplyst stereokemi)
                     CIPAC-nr. 706
                  
                  
                     (1RS,5RS:1RS,5SR)-5-(4-chlorbenzyl)-2,2-dimethyl-1-(1H-1,2,4-triazol-1-ylmethyl) cyclopentanol
                  
                  
                     ≥ 940 g/kg
                     (summen af cis- og trans-isomerer)
                  
                  
                     1. juni 2007
                  
                  
                     31. maj 2017
                  
                  
                     Del A
                     Må kun tillades anvendt som fungicid og plantevækstreguleringsmiddel.
                     Del B
                     Med henblik på gennemførelsen af de ensartede principper i bilag VI skal der tages hensyn til konklusionerne i den reviderede vurderingsrapport om metconazol, særlig tillæg I og II, som færdigbehandlet i Den Stående Komité for Fødevarekæden og Dyresundhed den 23. maj 2006.
                     Ved denne samlede vurdering skal medlemsstaterne:
                     
                                 —
                              
                              
                                 være særligt opmærksomme på beskyttelsen af vandorganismer, fugle og pattedyr. Anvendelsesbetingelserne bør omfatte risikobegrænsende foranstaltninger, hvis det er relevant
                              
                           
                                 —
                              
                              
                                 være særligt opmærksomme på at beskytte brugerne. Godkendelsesbetingelserne bør omfatte beskyttelsesforanstaltninger, hvis det er relevant.«